text: Håber på 900 norske hjerter
  24 marts 2011 kl. 14.00
  Det private Hjerte Center Varde håber på en kæmpeordre på 900 operationer om året af nordmænd med hjerte-problemer.
  En delegation af norske politikere besøgte i dag privathospitalet.
  Det er Fremskridtspartiet - den norske pendant til Venstre - der har stillet et forslag i det norske Storting om at sende 900 hjertepatienter til Varde hvert år.
  Ventelisterne i Norge er lige nu så lange, at der er mellem halvandet og tre års ventetid på at få foretaget en hjerteoperation.
   
  Regionsrådet i Syddanmark besluttede i efteråret 2010 at opsige en kontrakt med Hjerte Centret i Varde, fordi Odense Universitetshospital har ledig kapacitet. Samtidig stille Sundhedsstyrelsen krav om, at en hjerteafdeling skal have et stort antal operationer om året for at sikre kirurgernes rutine.
  